Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [3. számú melléklet a 28/2000. (IX. 21.) OM rendelethez]
Paragraph Index: 486

3. évfolyam Éves óraszám: 185 Belépõ tevékenységek Hallás utáni értés A hallás utáni értés fejlesztése audiovizuális eszközök segítségével: új szavak kiejtésének magyarázata a szövegfeldolgozás során, új nyelvi elemek gyakorlása a mondatmodellekben, rövid szövegekben, dialógusokban és ismert szituációkban. A beszédkészség fejlesztése Új szövegösszefüggésben és ismert beszédszituációkban az elõzõ osztályokban tanult mondatmodellek biztos használata. A tervezett nyelvi modellek segítségével az új anyag globális elsajátítása jelen, múlt és jövõ idõben; az igeszemlélet észlelésének megszokása; a fõnév és a névmás ragozása és egyeztetése a melléknévi igenévvel múlt idõben; a fõnevek nemének megállapítása és megkülönböztetése (különösen az a-ra végzõdõ hímnemûek és a mássalhangzóra végzõdõ nõnemûek esetében), egyeztetése a mondatban szereplõ jelzõvel. A mondatmodellekben lévõ tervezett nyelvi kategóriák elsajátításának szorgalmazása a felismeréstõl az automatizálásig. A kiejtés tökéletesítése valamennyi beszédformában. A hangsúly begyakorlása. A megtanult szóanyag és kb. 250 új szó használata a beszédszituációkban. Adott kérdésre válaszadás több mondattal. Kérdésfeltevés megfelelõ intonációval. Megadott szavak segítségével önálló és irányított mondatszerkesztés. Vázlat alapján kérdések formájában diafilm vagy rövid szöveg elemzése. Szövegrész önálló elmondása. A megfelelõ kommunikációs funkciók felhasználásával rövid dialógusban való részvétel. Rövid, összefüggõ szöveg elmondásának szorgalmazása. Néhány fontosabb személyi adat önmagáról és a szûkebb családról. Olvasás, írás és helyesírás A helyes kiejtés érdekében a már feldolgozott szöveg hangos olvasása. A pontos szövegolvasás érdekében a helyes levegõvétel elsajátítása, az olvasási tempó fokozása — megközelítve a beszédtempót, az olvasott szöveg értése. A cirill betûs írásmód rendezett, olvasható kézírásának fejlesztése a szóban már feldolgozott tananyag felhasználásával. Másolás, tollbamondás, írásbeli kérdésekre válaszadás. Ismerkedés a helyesírás tananyagával. TÉMAKÖRÖK TARTALMAK Család és ház: a ház/lakás helységeinek funkciója; házirend; takarítás, bevásárlás: élelmiszer, ruhanemû, lábbeli, fõzés; este a családban, különbözõ szituációk a házban; fontosabb családi események, családi ünnepek és jellegzetes népszokások. Iskola: az iskola neve (nevének jelentése vagy névadójának legfontosabb személyi adatai), az iskolaalapítás napja; tantárgyak; sporttevékenységek az iskolában; a tanuló iskolai élményei; iskolai és iskolán kívüli tevékenységek, iskolai, közös kirándulások. Város és falu: a város részei (utcák közutak, terek, központ, kertváros), parkok, családi ház vagy lakótelepi épület, a szomszédokkal való viszony, a házirend tisztelete, közlekedési eszközök használata, utazás nagyobb helységbe; a magyarországi szerbek által lakott települések. Idõ: az óra állása, dátum, a leggyakoribb természeti jelenségek. Számolás: 1000-ig. Kommunikációs funkciók: engedély kérése és adása; egyetértés vagy annak tagadása valamilyen cselekedetre vonatkozóan; a térben elhelyezkedõ tárgyak alapvetõ adatai, paraméterei, mozgás a térben; idõjárási jelenségek; tetszésnyilvánítás vagy annak tagadása, igazolás; idõsebb személy bemutatása; elbúcsúzás. Beszédgyakorlatok A helyes kiejtés további gyakorlása. Az elõzõ osztályban végzett gyakorlatok hasznosítása. A szövegértés ellenõrzése kérdések segítségével, mondatkiragadással, több adott válaszmondat közül a helyes kiválasztása stb. A szóbeli kifejezõkészség fejlesztése céljából dialógusok összeállítása (megadott szavakkal, megadott válaszmondatokra kérdésszerkesztés, kiegészítõ kérdések a dialógushoz stb.) Vázlat alapján, kérdések formájában szövegfeldolgozás, diafilmmesélés. Vizuális szorgalmazással vagy anélkül a feldolgozott szöveg elmondása röviden. Tárgyak, élõlények, mindennapi szituációk, tankönyvillusztrációk egyszerû leírása. Alkalmi szövegek dramatizálása, rövid színdarabok eljátszása. Kommunikációs szándékok Tartalmi realizálás Kijelentõ mondat A modell szerkezete és tartalma

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes